|  |
| --- |
| Številka: 007-29/2025/6 |
| Ljubljana, 28.01. 2025 |
| EVA 2025-3130-0003 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA****: Sklep o določitvi delovnih mest, za katera se izplačuje dodatek po 13. točki prvega odstavka 19. člena Kolektivne pogodbe za javni sektor – Novo gradivo št. 2** |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in na podlagi 13. točke prvega odstavka 19. člena Kolektivne pogodbe za javni sektor (Uradni list RS, št. 99/24) je Vlada Republike Slovenije na .. seji dne ... sprejela **SKLEP**Vlada Republike Slovenije je sprejela Sklep o določitvi delovnih mest, za katera se izplačuje dodatek po 13. točki prvega odstavka 19. člena Kolektivne pogodbe za javni sektor, in ga objavi v Uradnem listu Republike Slovenije. Barbara Kolenko Helbl generalna sekretarka Priloga: * Sklep o določitvi delovnih mest, za katera se izplačuje dodatek po 13. točki prvega odstavka 19. člena Kolektivne pogodbe za javni sektor

Sklep prejmejo: − ministrstva,− vladne službe. |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Franc Props, minister
* Peter Pogačar, generalni direktor, Ministrstvo za javno upravo Republike Slovenije
* mag. Branko Vidič, vodja Sektorja za plače v javnem sektorju, Ministrstvo za javno upravo Republike Slovenije.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| Pri pripravi gradiva niso sodelovali zunanji strokovnjaki. |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva:Kolektivna pogodba za javni sektor (Uradni list RS, št. 99/24) v 13. točki prvega odstavka 19. člena med drugim določa, da Vlada Republike Slovenije s sklepom določi delovna mesta in nastanitvene centre, v katerih se prizna dodatek za neposredno delo z vlagatelji namere, prosilci za mednarodno zaščito, z osebami s priznano začasno zaščito in mednarodno zaščito ter tujci, ki so nezakonito v Republiki Sloveniji, nameščenimi v nastanitvenih centrih, v višini 10 % urne postavke osnovne plače javnega uslužbenca. Dodatek pripada torej za delo pod posebnimi obremenitvami, ki jih predstavlja neposredno delo z vlagatelji namere, prosilci za mednarodno zaščito, z osebami s priznano začasno zaščito in mednarodno zaščito ter tujci, ki so nezakonito v Republiki Sloveniji, pri čemer mora za pridobitev pravice do dodatka javni uslužbenec neposredno delati z njimi v okolju, kjer le -ti začasno živijo oziroma so nastanjeni in ne le, da se z njimi srečujejo v okviru vodenja različnih upravnih ali drugih postopkov ali v okviru nudenja posamezne javne storitve (npr. zdravstvena oskrba).**Novo gradivo št. 2** je lektorirano. |
|  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.)Urad Vlade Republike Slovenije za oskrbo in integracijo migrantov: Ocena finančnih posledic je 192.228,00 eur na leto. Proračunska postavka : PU 1542 – Urad Vlade Republike Slovenije za oskrbo in integracijo migrantovUprava Republike Slovenije za izvrševanje kazenskih sankcij: Ocena finančnih posledic je 1.592.223,18 eur na leto.Ministrstvo za notranje zadeve: Ocena finančnih posledic je 37.920,55 eur na leto oziroma v letu 2025 32.927,32 eur in Policija – Center za tujce : Ocena finančnih posledic je 167.518,32 eur na leto oziroma v letu 2025 145.697,47 eur. |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Ministrstvo za notranje zadeve (PU 1711) | 1711-17-0001 - Urejanje notranjih zadev | 3107 - plače | 32.927,32 | 37.920,55 |
| Policija (PU 1714) | 1714-17-0008 - Plače policije | 5569 - plače | 145.697,47 | 167.518,32 |
| Urad Vlade Republike Slovenije za oskrbo in integracijo migrantov (PU 1542) | 1542-21-0002 - Delovanje urada za oskrbo in integracijo migracijo migrantov | 180006 – Plače | 167.718,85 | 192.228,00 |
| Uprava Republike Slovenije za izvrševanje kazenskih sankcij (PU 2031) | 2031-21-0002Izvrševanje kazenskih sankcij | 602810 - plače | 1.592.223,18 | 1.676.223,18 |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
|  |  |  |  |  |
|  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**
2. **Finančne posledice za državni proračun**

**II.a Pravice porabe za izvedbo predlaganih rešitev so zagotovljene:****II.b Manjkajoče pravice porabe bodo zagotovljene s prerazporeditvijo:****II.c Načrtovana nadomestitev zmanjšanih prihodkov in povečanih odhodkov proračuna:** |
| 7.b Predstavitev ocene finančnih posledic pod 40.000 EUR:(Samo če izberete NE pod točko 6.a.) |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/NE |
| Gradivo (predpis) je bilo poslano v mnenje: * Skupnosti občin Slovenije SOS: DA/NE
* Združenju občin Slovenije ZOS: DA/NE
* Združenju mestnih občin Slovenije ZMOS: DA/NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Gradivo ni takšne narave, da bi ga bilo treba objaviti na spletni strani predlagatelja. |
| (Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** / | NE  |
| **11. Gradivo je uvrščeno v delovni program vlade:** | NE |
| mag. Franc Props MINISTER |

PRILOGA

Na podlagi 13. točke prvega odstavka 19. člena Kolektivne pogodbe za javni sektor (Uradni list RS, št. 99/24) je Vlada Republike Slovenije sprejela

**S K L E P
o določitvi delovnih mest, za katera se izplačuje dodatek po 13. točki prvega odstavka 19. člena Kolektivne pogodbe za javni sektor**

I

S tem sklepom se določijo delovna mesta, na katerih so zaposleni upravičeni do dodatka za neposredno delo z vlagatelji namere, prosilci za mednarodno zaščito, z osebami s priznano začasno zaščito in mednarodno zaščito ter tujci, ki so nezakonito v Republiki Sloveniji, nameščenimi v nastanitvenih centrih (v nadaljnjem besedilu: dodatek), in nastanitveni centri, v katerih se prizna dodatek.

II

Dodatek se zaradi nevarnih pogojev dela in posebnih obremenitev izplačuje javnim uslužbencem na delovnih mestih, na katerih neposredno delajo z vlagatelji namere, prosilci za mednarodno zaščito, z osebami s priznano začasno zaščito in mednarodno zaščito ter tujci, ki so nezakonito v Republiki Sloveniji, nameščenimi v nastanitvenih centrih.

Dodatek se skladno s drugim odstavkom 13. točke 19. člena Kolektivne pogodbe za javni sektor (Uradni list RS, št. 95/24) izplačuje javnim uslužbencem, ki opravljajo delo v naslednjih organih in na naslednjih delovnih mestih:

1. Urad Vlade Republike Slovenije za oskrbo in integracijo migrantov:
2. sektor, ki je pristojen za nastanitev, oskrbo in psihosocialno podporo vlagateljem namere, prosilcem za mednarodno zaščito, prosilcem za začasno zaščito, osebam s priznano začasno zaščito in tujcem, ki so nezakonito v Republiki Sloveniji:
3. socialni delavec VII/2,
4. strokovni sodelavec VII/2-II,
5. strokovni sodelavec VII/2-I,
6. koordinator VII/2,
7. perica II,
8. skladiščnik IV,
9. šivilja IV,
10. pomožni delavec II,
11. srednja medicinska sestra v primarni dejavnosti,
12. diplomirana medicinska sestra v ambulanti,
13. svetovalec,
14. višji svetovalec,
15. podsekretar,
16. sekretar;
17. sektor, ki je pristojen za svetovanje osebam s priznano mednarodno in začasno zaščito ter njihovo integracijo v lokalno okolje:
18. socialni delavec VII/2,
19. strokovni sodelavec VII/2-II,
20. koordinator VII/2,
21. svetovalec,
22. višji svetovalec,
23. podsekretar,
24. sekretar;
25. Uprava Republike Slovenije za izvrševanje kazenskih sankcij:

delovna mesta, na katerih se delo opravlja v zavodih za prestajanje kazni zapora in njihovih oddelkih, razen v dislociranih odprtih oddelkih in delovna mesta, na katerih je delo povezano z varovanjem sodišča in stavbe ministrstva, pristojnega za pravosodje:

|  |  |
| --- | --- |
|  | pravosodni policist (operativni vodja, specialist, specialist praktičnega pouka, specialist za strelno orožje), |
|  | višji pravosodni policist operativni vodja, |
|  | inšpektor operativni vodja v UIKS, |
|  | inšpektor v UIKS, |
|  | višji inšpektor v UIKS, |
|  | pomočnik pravosodnega policista IV, |
|  | referent za vodenje evidenc zaprtih oseb (izvrševanje kazni), |
|  | svetovalec (pedagog, socialni delavec in svetovalec za izobraževanje, zaposlitvene in prostočasne aktivnosti), |
|  | višji svetovalec (delovni terapevt, pedagog, psiholog, socialni delavec, terapevt, višji svetovalec za izobraževanje, zaposlitvene in prostočasne aktivnosti, višji svetovalec za sprejem, odpust in izobraževanje obsojencev), |
|  | podsekretar, |
|  | srednja medicinska sestra (s specialnimi znanji, za izvajanje negovanja), |
|  | diplomirana medicinska sestra s specialnimi znanji, |
|  | hišnik IV, |
|  | kuhar IV, |
|  | mizar IV, |
|  | inštruktor (UIKS) V (kuhar, elektrikar, v galvaniki, kovinski delavnici, orodjarni, skladišču), |
|  | inštruktor UIKS VI (v galvaniki, kuhinji), |
|  | koordinator – inštruktor VII/2 v kovinski proizvodnji, |
|  | koordinator VII/1 – INŠTRUKTOR, |
|  | koordinator VII/2 – inštruktor, |
|  | vodja referata (za forenziko, za notranje in zunanje zavarovanje, operativo, prehrano obsojencev, varnost, varnost in spremstvo, varnost na obsojeniškem oddelku, v priporu, za varstvo obsojencev, za zunanje zavarovanje in spremstva), |
|  | vodja oddelka (od prvega do šestega oddelka obsojencev, za delo, za izobraževanje in delo, za varnost, za vzgojo, Murska Sobota, Nova Gorica, Novo mesto), |
|  | vodja sektorja za tretma oziroma vodja sektorja za tretma ter splošne in pravne zadeve; |

1. Ministrstvo za notranje zadeve:
2. Direktorat za migracije, Sektor za postopke mednarodne zaščite, Oddelek za operativne zadeve:
3. vodja oddelka,
4. svetovalec,
5. podsekretar,
6. višji svetovalec,
7. koordinator VII/1,
8. prevajalec VII/1,
9. administrator V,
10. administrator V,
11. koordinator V.

Javni uslužbenci na navedenih delovnih mestih neposredno delajo z vlagatelji namere, prosilci za mednarodno zaščito, z osebami s priznano začasno zaščito in mednarodno zaščito ter tujci, ki so nezakonito v Republiki Sloveniji, nameščenimi v azilnem domu.

1. Policija, Uprava uniformirane policije, Center za tujce:
2. višji policijski inšpektor specialist – pomočnik vodje centra,
3. višji policijski inšpektor specialist,
4. socialni delavec VII/2,
5. srednja medicinska sestra s specialnimi znanji,
6. perica II,
7. ekonom V,
8. hišnik V.

Javni uslužbenci na navedenih delovnih mestih neposredno delajo z vlagatelji namere, prosilci za mednarodno zaščito, z osebami s priznano začasno zaščito in mednarodno zaščito ter tujci, ki so nezakonito v Republiki Sloveniji, nameščenimi v Centru za tujce.

1. Policija, Uprava uniformirane policije, Center za tujce, Specializirana enota za varovanje, spremstva in vračanje tujcev:
2. policijski inšpektor specialist – pomočnik vodje enote,
3. višji policist vodja izmene,
4. višji policist specialist – starejši policist,
5. višji policist specialist,
6. višji policist – kriminalist,
7. policist SR – NDM.

Javni uslužbenci na navedenih delovnih mestih neposredno delajo z vlagatelji namere, prosilci za mednarodno zaščito, z osebami s priznano začasno zaščito in mednarodno zaščito ter tujci, ki so nezakonito v Republiki Sloveniji, nameščenimi v Centru za tujce.

III

Organi iz prejšnje točke morajo v 90 dneh uskladiti akte o notranji organizaciji in sistemizaciji delovnih mest s tem sklepom ter na delovnih mestih iz prejšnje točke določiti dodatek po 13. točki prvega odstavka 19. člena Kolektivne pogodbe za javni sektor.

IV

Dodatek iz tega sklepa se prvič uporabi pri obračunu plač za januar 2025.

V

Ta sklep začne veljati naslednji dan po objavi v Uradnem listu Republike Slovenije.

Št. 007-29/2025/6

Ljubljana, dne 28. januarja 2025

EVA 2025-3130-0003

 Vlada Republike Slovenije

 dr. Robert Golob

 predsednik

**OBRAZLOŽITEV:**

Vlada Republike Slovenije s sklepom določi delovna mesta in organe, oziroma organizacijske enote organov,( nastanitvene centre) , v katerih se prizna dodatek za neposredno delo z vlagatelji namere, prosilci za mednarodno zaščito, z osebami s priznano začasno zaščito in mednarodno zaščito ter tujci, ki so nezakonito v Republiki Sloveniji, nameščenimi v nastanitvenih centrih, ki ga določa 13. točka prvega odstavka 19. člena Kolektivne pogodbe za javni sektor (Uradni list RS, št. 99/24). Dodatek pripada torej za delo pod posebnimi obremenitvami, ki jih predstavlja neposredno delo z vlagatelji namere, prosilci za mednarodno zaščito, z osebami s priznano začasno zaščito in mednarodno zaščito ter tujci, ki so nezakonito v Republiki Sloveniji, pri čemer mora za pridobitev pravice do dodatka javni uslužbenec neposredno delati z njimi v okolju, kjer le-ti začasno živijo oziroma so nastanjeni, zaradi česar delujejo kot nastanitveni centri) in ne le, da se z njimi srečujejo v okviru vodenja različnih upravnih ali drugih postopkov ali v okviru nudenja posamezne javne storitve (npr. zdravstvena oskrba).

Vlada s sklepom o določitvi delovnih mest, za katera se izplačuje dodatek po 13. točki prvega odstavka 19. člena Kolektivne pogodbe za javni sektor določa organe in delovna mesta na katerih so javni uslužbenci upravičeni do dodatka za neposredno delo z vlagatelji namere, prosilci za mednarodno zaščito, z osebami s priznano začasno zaščito in mednarodno zaščito ter tujci, ki so nezakonito v Republiki Sloveniji, nameščenimi v nastanitvenih centrih, saj vsakodnevno celoten ali večinski del delovnega časa opravljajo dela in naloge z navedenimi kategorijami oseb, vrednotenje teh posebnih obremenitev pa ni zajeto v osnovnem vrednotenju njihovega delovnega mesta.

**Izplačilo dodatka javnim uslužbencem, ki opravljajo delo na delovnih mestih v Upravi Republike Slovenije za izvrševanje kazenskih sankcij**:

Število zaprtih tujcev v Republiki Sloveniji vsako leto strmo narašča. V letu 2024 je bilo med zaprtimi osebami 2.323 tujcev. Med njimi so bili v večjem delu priporniki, teh je bilo 1.262. V primerjavi z letom 2023 se je delež zaprtih tujcev v celotnem zaporskem sistemu povečal iz 36,59 % na 52,81 % zaporske populacije[[1]](#footnote-1).

Ob upoštevanju naraščajočega števila zapornikov, ki so tuji državljani, se v mnogih zaporskih sistemih porajajo nujni etični in praktični razlogi za uveljavitev strategij, ki obravnavajo posebne potrebe te skupine zapornikov po lajšanju škodljivih učinkov zaporne kazni v tuji državi. Zaporniki, ki so tuji državljani, pogosto prihajajo iz držav, ki so jih prizadele vojne, politični spori ali nesreče. Nekateri zaporniki lahko kažejo znake posttravmatske stresne motnje. To je naravna čustvena reakcija na intenzivno doživljanje škode, ki jo utrpijo sami in drugi ali grožnje take škode. Tovrstne izkušnje imenujemo »travmatične«. Primeri travmatičnih izkušenj so bombardiranje, posilstvo, mučenje, smrt ali izginotje družinskih članov ali prijateljev, prisilen odhod zdoma ali opazovanje drugega človeka, ki ga mučijo ali ubijejo. Vse navedeno posledično vpliva tudi na delo zaposlenih s tujci, saj večino delovnega časa preživijo v neposrednem stiku z njimi.

Posledice povečanega števila tujcev so dvojne: povzroča večjo razdražljivost in konfliktnost med zaprtimi osebami, kar terja večjo pozornost pri preprečevanju nezadovoljstva zaprtih oseb (individualni razgovori, skupinsko delo, itd.). Zaradi povečanega števila zaprtih oseb se povečuje tudi število konfliktov in nasilje med zaprtimi osebami ter večja nestrpnost do delavcev zavoda. Poleg večjega števila konfliktov med zaprtimi osebami se povečuje tudi število oseb, ki so udeležene v teh konfliktih: Medtem ko je Uprava RS za izvrševanje kazenskih sankcij (v nadaljnjem besedilu: URSIKS) v letu 2023 zabeležila 314 konfliktov, v katerih je bilo udeleženih 664 oseb, jih je v letu 2024 beležila 394, pri katerih je bilo udeleženih 831 oseb.

Povečane migracije posredno vplivajo na že tako prezasedene zapore, ki so iz tega razloga težje obvladljivi in predstavljajo veliko varnostno tveganje. Poleg tega pa drugačna populacija zaprtih oseb (različna veroizpoved, kultura, običaji in jeziki), dodatno otežuje delo zaposlenih v URSIKS. Onemogočena komunikacija in razumevanje vplivata na povečano nevarnost eskalacije izrednih dogodkov. Dodatne naloge pravosodnih policistov in delavcev vzgoje, povezane z obravnavo tujcev, onemogočajo njihovo prisotnost pri drugih nujnih aktivnostih. Zaradi navedenega se zmanjšuje število pravosodnih policistov pri izvajanju spremstva zaprtih oseb izven zavoda, okrnjeno pa je tudi varovanje zaprtih v zunanjih institucijah, kar pomeni da delujejo na spodnjem robu varnostnih standardov, pri čemer so izpostavljeni tudi zaposleni.

Povečanje števila tujcev, storilcev kaznivih dejanj, ki so nezakonito vstopili v Republiko Slovenijo in nezakonito bivajo na območju Republike Slovenije, pomeni povečano nevarnost in posebno obremenitev pri delu pravosodne varnostne policije in delavcev vzgoje v zavodih za prestajanje kazni zapora. S sklepom se določa dodatek v skladu s 13. točko prvega odstavka 19. člena Kolektivne pogodbe samo za tista delavna mesta, na katerih javni uslužbenci vsakodnevno, neposredno delajo z omenjeno kategorijo oseb.

**Izplačilo dodatka javnim uslužbencem, ki opravljajo delo na delovnih mestih v Uradu Vlade Republike Slovenije za oskrbo in integracijo migrantov**

Na Uradu Vlade Republike Slovenije za oskrbo in integracijo migrantov (v nadaljevanju: urad) se v sklepu opredeljujejo delovna mesta, na katerih zaposleni neposredno delajo z vlagatelji namere, prosilci za mednarodno zaščito, z osebami s priznano začasno zaščito in mednarodno zaščito ter tujci, ki so nezakonito v Republiki Sloveniji, nameščenimi v nastanitvenih centrih. Ta delovna mesta so sistemizirana v dveh sektorjih in sicer v sektorju, ki je pristojen za sprejem in oskrbo in v sektorju, ki je pristojen za integracijo. Zaposleni na delovnih mestih iz sklepa delajo z vlagatelji namere, prosilci za mednarodno zaščito, z osebami s priznano začasno zaščito in mednarodno zaščito ter tujci, ki so nezakonito v Republiki Sloveniji v Izpostavi azilnega doma Vič, Izpostavi azilnega doma Kotnikova, Izpostavi azilnega doma Logatec, Nastanitvenem centru Logatec, Nastanitvenem centru Postojna, Nastanitvenem centru Debeli Rtič, Nastanitvi za mladoletnike brez spremstva, Integracijski hiši Maribor in Integracijski hiši Ljubljana ter ostalih nastanitvenih objektih. Gre za posebno obremenitev zaposlenih, saj delajo zaposleni z omenjeno kategorijo oseb, ki so zaradi svojih osebnih okoliščin pogosto nepredvidljivi, ter tudi resno bolni (garje, davica, …). Gre za kategorij oseb, ki so bodisi žrtve različnih vrst nasilja, imajo različne psihične težave, vedenjske in prilagoditvene težave, travme iz matične države ali pa iz poti, nemalokrat pa so tudi uživalci različnih substanc (droga, alkohol). Zaposleni, se pogosto znajdejo v situacijah, kjer so izpostavljeni ne samo psihičnemu ampak tudi fizičnemu nasilju (pretepi, napad z nožem na zaposlenega, različne grožnje, zasledovanje itd.). Glede na navedeno je nevarnost zaposlenih, ki neposredno delajo z omenjeno kategorijo oseb izredno visoka in so zaposleni izpostavljeni velikemu tveganju in tudi večjim obremenitvam pri delu.

**Izplačilo dodatka javnim uslužbencem, ki opravljajo delo na delovnih mestih v Ministrstvu za notranje zadeve in Policiji**

Javni uslužbenci Direktorata za migracije, Sektorja za postopke mednarodne zaščite, Oddelka za operativne zadeve, ki zasedajo uradniška delovna mesta vsakodnevno, pretežni del delovnega časa obravnavajo vloge prosilcev za azil. Vsakodnevno so v neposrednem stiku s prosilci tudi administratorji, ki prosilce vsakodnevno daktiloskopirajo in fotografirajo ter jim izdelajo izkaznice. Prav tako so administratorji zadolženi za osebno vročanje vabil na osebne razgovore in nekaterih upravnih aktov, pri čemer to lahko poteka tudi v azilnem domu. Delo administratorja je tudi zagotavljanje odziva na prihode prosilcev v času uradnih ur, ko najprej preverijo namen njihovega obiska, še preden do njih pristopi uradnik.

Neposredno s prosilci delajo tudi koordinatorji, ki skupaj s tolmačem vsakodnevno informirajo prosilce pred podajo prošnje in odgovarjajo na njihova vprašanja. Koordinatorji vodijo lažje osebne razgovore, npr. razgovore v t. i. dublinskem postopku ter prosilce informirajo o poteku dublinskega postopka in same predaje drugi državi. Koordinatorji izvajajo dublinske predaje, spremljajo prosilca na krajših ali daljših razdaljah v avtomobilu ali na letalu, zato je tudi njihovo delo tesno povezano s prosilci.

Tudi delo vodje oddelka je vsakodnevno povezano z vlagatelji namer in prosilci za mednarodno zaščito. Vodja namreč spremlja stanje v čakalnici, nudi pomoč in dodatne informacije prosilcem, ki le to rabijo. Vodja praviloma obravnava in rešuje neobičajne situacije, do katerih prihaja ter presoja razmere z vidika dodatnega varovanja ali asistence policije. Prav tako nudi podporo javnim uslužbencem ter posreduje pri prošnjah, ko prosilci odklanjajo sodelovanje. Vodja sodeluje tudi pri obravnavi ranljivejših skupin prosilcev in presoja nujnost dodatnih procesnih garancij.

Vsi javni uslužbenci oddelka obravnavajo prosilce, ki so nameščeni v Azilnem domu.

Javni uslužbenci Centra za tujce izvajajo naslednje naloge:

- sprejem in nastanitev tujcev, ugotavljanje identitete in vodenje evidence o nastanitvi,

- odločanje o dovoljenju za zadrževanje v Republiki Sloveniji,

- odločanje o načinu vračanja in milejših ukrepih pri nastanitvi,

- formalne najave za vračanje tujcev po mednarodnih sporazumih,

- pridobivanje dokumentov za tujce in organizacija vračanja,

- zagotavljanje prehrane ter zdravstvene in socialne oskrbe,

- delo z mladoletnimi tujci v skladu s Konvencijo o otrokovih pravicah,

- izdaja dovolilnic in odrejanje ukrepov za tujce s posebnimi potrebami,

- organizacija življenja in dejavnosti tujcev v objektu,

- varovanje objekta, oseb, nastanjenih v centru, ki imajo omejeno gibanje, in drugih oseb, ki delajo ali obiskujejo center,

- izvajanje strožjega policijskega nadzora,

- zagotavljanje hišnega reda in ukrepanje ob kršitvah javnega reda in miru ter kaznivih dejanjih,

- spremljanje in prevoz tujcev na sodišče, DKP, zdravstvene institucije in k drugim državnim organom,

- spremljanje tujcev v postopkih vračanja do državne meje, v tujino in izvorne države,

- asistenca pri spremstvu tujcev drugim organom,

Vsi javni uslužbenci vsakodnevno neposredno delajo s tujci, ki so nameščeni v Centru za tujce, Veliki otok 44Z, 6230 Postojna.

1. Na dan 19. 1. 2025 je v zaporih 942 tujcev od 1.795 vseh zaprtih oseb, kar je 52,5 % zaprtih. [↑](#footnote-ref-1)